BJC โบรกแนะซื้อเป้า 41 บาท ลุ้นกำไร Q3 โตกระโดด 200% รับยอดขายบรรจุภัณฑ์พุ่ง
BJC โบรกแนะซื้อเป้า 41 บาท ลุ้นกำไรไตรมาส 3/65 โตกระโดด 200% รับยอดขายบรรจุภัณฑ์พุ่ง อานิสงส์ปรับราคา-เปิดเมืองหนุน
BJC โบรกแนะซื้อเป้า 41 บาท ลุ้นกำไรไตรมาส 3/65 โตกระโดด 200% รับยอดขายบรรจุภัณฑ์พุ่ง อานิสงส์ปรับราคา-เปิดเมืองหนุน
20 ต.ค. 2565

บล.โนมูระ พัฒนสิน ระบุในบทวิเคราะห์วันนี้ (20 ต.ค.65) ว่า บริษัท เบอร์ลี่ ยุคเกอร์ จำกัด (มหาชน) หรือ BJC โดยมีมุมมองเป็นกลางต่อแนวโน้มกำไรสุทธิไตรมาส 3/2565 ที่คาดเป็น 1.10 พันล้านบาท ฟื้นตัวก้าวกระโดด 200% เทียบช่วงเดียวกันของปีก่อน แต่ลง 9% เทียบไตรมาสก่อนหน้า เพระหน้าฝน
โดยเทียบช่วงเดียวกันของปีก่อนโตแรง เนื่องจากจากยอดขายบรรจุภัณฑ์ได้อานิสงส์ปรับราคาและการเปิดเมือง ส่วนมาร์จิ้นฟื้นจากธุรกิจ BIGC (65% ของรายได้) ได้อานิสงส์ product mix และรายได้ค่าเช่า
ส่วนโมเมนตั้มไตรมาส 4/2565 แม้จะเผชิญกับการปรับขึ้นค่าไฟเต็มไตรมาส อย่างไรก็ดี คาดชดเชยด้วยต้นทุนสินค้าล็อตใหม่ที่ถูกลง (เช่น น้ำมันปาล์ม, ก๊าซธรรมชาติและแผ่นอลูมิเนียม) ผสานกับอานิสงส์จากไฮซีซั่น ธุรกิจท่องเที่ยวและมาตรการส่งเสริมการใช้จ่ายของภาครัฐ เช่น ช็อปดีมีคืน เป็นต้น
ดังนั้นจึงคงคาดกำไรปกติไตรมาส 4/2565 โตต่อเนื่องทำจุดสูงสุดของปี และคงประมาณการกำไรปกติปี 2565 โตก้าวกระโดด 78% เทียบช่วงเดียวกันของปีก่อน มากสุดเป็นอันดับ 2 ของกลุ่มค้าปลีกรองจาก CRC (โต 3,055%) ในขณะที่ราคาหุ้นยังซื้อขายบน PER ปี 2566 ที่ 19 เท่า ต่ำกว่าผู้ขายสินค้าในชีวิตประจำวันรายอื่น ( CPALL อยู่ที่ 24 เท่า, MAKRO อยู่ที่ 25 เท่า) ยังคงคำแนะนำซื้อเป้าหมาย 41 บาท